Borba protiv AIDS-a (22/12/04) - 2004-12-04
Američki narod započeo je povijesnu misiju zaustavljanja širenja HIV-a i AIDS-a
Ovaj mjesec obilježen je Svjetski dan borbe protiv AIDS-a, dan prisjećanja na sve one koji su umrli od te bolesti i koji žive s virusom HIV-a koji izaziva AIDS. Prema dr. Peteru Piotu, izvršnom uredniku Zajedničkog programa Ujedinjenih naroda za borbu protiv AIDS-a, najteže pogođena je sub-saharska Afrika, u kojoj je virusom HIV-a zaraženo 25 milijuna ljudi, dok ih je od AIDS-a umrlo još trinaest milijuna. Drugo najteže pogođeno područje su Karibi, gdje je HIV-pozitivna svaka peta odrasla osoba. Međutim, niti jedan dio svijeta nije imun na AIDS. Dr. Piot ističe da situacija u Kini, Indiji i Rusiji "na granici toga da izmakne kontroli." "Ukoliko stopa raširenosti AIDS-a dostigne tek mali dio te stope u nekim zemljama Afrike," rekao je dr. Piot, "to bi značilo desetke milijuna zaraženih u te tri zemlje." Predsjednik George Bush obvezao se da će Sjedinjene Države izdvojiti 15 milijardi dolara tijekom sljedećih pet godina za borbu protiv epidemije AIDS-a u više od stotinu zemalja svijeta. U tom planu posebna se pažnja posvećuje skupini od petnaest zemalja u kojima živi polovina HIV-pozitivnih osoba na svijetu. To su Botsvana, Etiopija, Gvajana, Haiti, Obala Bjelokosti, Kenija, Mozambik, Namibija, Nigerija, Ruanda, Južna Afrika, Tanzanija, Uganda, Zambija i Vijetnam. U tim zemljama, Sjedinjene Države su blizu ispunjavanju zadanog cilja, a to je pružanje podrške terapiji za produžavanje života za 200 tisuća HIV-pozitivnih ljudi u prvoj godini provođenja programa. Randal Tobias, američki koordinator za globalnu borbu protiv AIDS-a izjavio je: "U ostvarivanju ovog prijelaznog cilja, nećemo samo pomoći da se broj ljudi koji dobivaju odgovarajuće lijekove u sup-saharskoj Africi udvostruči u godinu dana, već ćemo se također približiti i ostvarivanju našeg dugoročnog cilja, a to je pomoći u osiguravanju liječenja za preko dva milijuna ljudi u petnaest ključnih zemalja do kraja prvog petogodišnjeg razdoblja iz našeg hitnog plana." Među onima koji su već iskusili prednosti novog režima osiguravanja lijekova je Buse Banga. Ona je bila u komi u bolnici u Lukasi u Zambiji. Susjedi su je predali bolici u uvjerenju da je umrla. No, dva tjedna nakon tretmana u bolnici, koju financiraju Sjedinjene Države, otvorila je oči, a kasnije se i vratila kući. "Američki narod započeo je povijesnu misiju zaustavljanja širenja HIV-a i AIDS-a," rekao je američki državni tajnik Colin Powell. Sjedinjene Države, dodao je, "rade u suradnji s u drugim vladama i zajednicama diljem svijeta kako bi donijele nadu milijunima onih koji žive u sjeni HIV-a i AIDS-a.